cyanic-selkie/wikianc huggingface dataset:
คาเนะ ทานากะ
ประวัติ
ในวันที่ 9 มีนาคม ค.ศ. 2019 ทานากะได้รับการยอมรับว่าเป็นบุคคลที่มีอายุยืนที่สุดที่ยังมีชีวิตอยู่โดยบันทึกสถิติโลกกินเนสส์
ในวันที่ 19 เมษายน ค.ศ. 2022 คาเนะ ทานากะ เสียชีวิตในเมืองฟูกูโอกะ การเสียชีวิตของเธอได้รับการยืนยันและประกาศอย่างเป็นทางการในวันที่ 25 เมษายน ค.ศ. 2022
รายชื่อศิษย์เก่าของจิมคร็อกเก็ตโปรโมชันส์
รายชื่อต่อไปนี้คือบุคลากรที่ทำงานอยู่ในจิมคร็อกเก็ตโปรโมชันส์ ในปี 1973 จนถึง 1990 ก่อนที่สมาคมจะเข้าสู่เป็นWorld Championship Wrestling ซึ่งไม่รวมถึงนักมวยปล้ำที่ปล้ำในอื่น ๆ ของเขตNational Wrestling Alliance
สกุลปลาปักเป้าตุ๊กแก
สกุลปลาปักเป้าตุ๊กแก เป็นสกุลของปลาน้ำกร่อยและน้ำเค็มจำพวกหนึ่ง ในอันดับปลาปักเป้า วงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า Chelonodon (/ซี-ลอน-โอ-ดอน/)
มีลักษณะที่สำคัญทางอนุกรมวิธาน คือ ครีบหลังอยู่ใกล้กับครีบหาง มีก้านครีบแขนง 9-16 ก้าน ครีบก้นมีก้านครีบแขนง 8-15 ก้าน เยื่อจมูกยื่นออกมาเป็นแผ่น ใต้ครีบหลังและโคนหางมีจุดสีดำขนาดใหญ่ 1 จุด
พบทั้งหมด 3 ชนิด ทั้งหมดเป็นปลาน้ำเค็มหมด และเป็นปลาที่ปรับตัวให้อาศัยอยู่ได้ในน้ำจืดและน้ำกร่อยเพียงชนิดเดียวเท่านั้น ได้แก่
กลุ่มเอฟเฟกต์
กลุ่มเอฟเฟกต์ หรือ กล่องเอฟเฟกต์ (effects unit, effect box, pedal) เป็นอุปกรณ์อิเล็กทรอนิกส์ที่ดัดแปลงเสียงผ่านจากเครื่องดนตรีหรือแหล่งกำเนิดเสียงอื่น ๆ กลุ่มเอฟเฟกต์ที่ใช้บ่อยได้แก่ เสียงแตก (distortion/overdrive) มักใช้กับกีตาร์ไฟฟ้าในอิเล็กทริกบลูส์และดนตรีร็อก; เอฟเฟกต์ไดนามิก เช่น แป้นเพิ่นเสียงและคอมเพรสเซอร์ ที่มีผลต่อการควบคุมเสียง; เอฟเฟกต์ฟิลเตอร์ เช่น แป้นวาห์วาห์และอีควอไลเซอร์ ที่สามารถปรับเปลี่ยนช่วงความถี่เสียง; เอฟเฟกต์มอดูเลต เช่น คอรัส แฟลนเจอร์และเฟเซอร์; เอฟเฟกต์เปลี่ยนเสียงสูงเสียงต่ำ เช่น พีชชิฟต์เตอร์; เอฟเฟกต์เสียงตาม เช่น รีเวิร์บและดีเลย์ที่สร้างเสียงสะท้อน
นักดนตรีมักใช้กลุ่มเอฟเฟกต์ในระหว่างการแสดงสดหรือสตูดิโอ โดยทั่วไปใช้กับกีตาร์ไฟฟ้า คีย์บอร์ดหรือเบส ในขณะที่ส่วนใหญ่จะใช้มันกับเครื่องไฟฟ้าหรืออิเล็กทรอนิกส์ เอฟเฟกต์ก็ยังสามารถใช้กับเครื่องอะคูสติก กลองชุดและเสียงร้อง
จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน
จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน (George Mountbatten, 4th Marquess of Milford Haven) เกิดเมื่อวันที่ 6 มิถุนายน พ.ศ. 2504 เป็นบุตรชายของเดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน กับเจนเน็ต เมอร์เซเดซ เขาเป็นปนัดดาในเจ้าชายลูทวิชแห่งบัทเทินแบร์ค เขาสืบเชื้อสายมาจากสมเด็จพระราชินีนาถวิกตอเรียแห่งสหราชอาณาจักร จึงมีสิทธิ์ในการสืบราชบัลลังก์อังกฤษ นอกจากนี้เขาถือเป็นทายาทสายตรงของเยกาเจรีนามหาราชินี หลังจากบิดาของเขาเสียชีวิตลงเมื่อวันที่ 14 เมษายน พ.ศ. 2513 เขาดำรงบรรดาศักดิ์เป็น มาร์ควิสที่ 4 แห่งมิลฟอร์ด ฮาเวน และยังเป็นประมุขแห่งราชสกุล เมานต์แบ็ตเทน
สมรส
จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน สมรสครั้งแรกกับ ซาราห์ จอร์จีนา วาลเกอร์ เมื่อวันที่ 8 มีนาคม พ.ศ. 2532 ในลอนดอน และหย่ากันเมื่อวันที่ 27 กุมภาพันธ์ พ.ศ. 2539 มีบุตร 2 คน คือ ต่อมาใน พ.ศ. 2540 เขาสมรสครั้งทั้งสองกับ แคร์ล ฮูเตช สตีลล์ ไม่มีบุตรด้วยกัน
ใน พ.ศ. 2543 เขาได้ก่อตั้งบริษัท uSwitch ซึ่งเป็นบริษัทเพื่อช่วยผู้บริโภคในเรื่องของการซื้อสินค้า โดยรายได้ของเขาในเดือนมีนาคม พ.ศ. 2549 เขามีรายได้สุทธิ 210 ล้านปอนด์
นีงาตะ
นีงาตะ หรือ นีกาตะ (新潟 Niigata) สามารถหมายถึง
ศาสนาเชน
ศาสนาเชน, ไชนะ หรือ ชินะ (แปลว่า ผู้ชนะ) (Jainism) เป็นศาสนาเก่าแก่ของอินเดีย เป็นหนึ่งในลัทธิสำคัญทั้งหก ที่เกิดร่วมสมัยกับพระโคตมพุทธเจ้า คำว่า เชน หรือ ไชนะ มาจากภาษาสันสกฤต "ไชนะ" อันแปลว่าผู้ชนะ และสามารถลุยข้ามสายน้ำแห่งการเวียนว่ายตายเกิดได้ ศาสนาเชนเชื่อว่าเป็นศาสนาที่เป็นนิรันดร์ ("sanatan") มีประวัติศาสตร์มายาวนานตั้งแต่สมัยตีรถังกรทั้ง 24 องค์ที่ผ่านมา ซึ่งมี "พระอาทินาถ" เป็นองค์แรกในวงจรจักรวาลนี้ (อวสานปิณี) เมื่อราวหลายล้านล้านล้านปีมาแล้ว ตีรถังกรองค์ที่ 23 คือ "พระปารศวนาถ" มีชีวิตอยู่ราว 800 ปีก่อนคริสตกาล และตีรถังกรองค์สุดท้ายและองค์ปัจจุบันในจักรวาลนี้ "พระมหาวีระ" เป็นองค์ที่ 24 มีชีวิตอยู่ราว 500 ปีก่อนคริสตกาล
หลักการสำคัญของศาสนาเชนคือหลัก อหิงสา (ahiṃsā; ไม่ใช้ความรุนแรง), อเนกานตวาท (anekāntavāda; many-sidedness), อปริเคราะห์ (aparigraha; ความไม่ยึดติด) และการถือพรตนิยม (asceticism) ศาสนิกชนที่เคร่งจะถือปฏิญญา 5 ประการ คือ อหิงสา (ahiṃsā ไม่รุนแรง), สัตยะ (satya ความจริง), อสตียะ (asteya ไม่ลักขโมย), พรหมจรรย์ (brahmacharya การถือพรหมจรรย์) และอปริเคราะห์ (aparigraha; ความไม่ยึดติด) หลักการเหล่านี้นำไปสู่วัฒนธรรมเชนที่มีลักษณะเฉพาะหลายประการ โดยเฉพาะการทานมังสวิรัติ เพื่อป้องกันการทำลายสัตว์ต่าง ๆ และรบกวนวงจรชีวิตของมัน ศาสนาเชนมีคติพจน์ว่า "ปรัสปโรปัครโห ชีวานาม" (Parasparopagraho Jīvānām) อันแปลว่า หน้าที่ของสิ่งมีชีวิตหนึ่งคือการช่วยเหลือกันและกัน (the function of souls is to help one another) และมีบทสวดมนต์พื้นฐานที่สุดคือ "ณโมการมนตระ" (Ṇamōkāra mantra) ศาสนาเชนแบ่งออกเป็นสองสาขาเก่าแก่หลัก ๆ คือ ทิคัมพร และ เศวตามพร และยังมีสาขาย่อยแตกออกไปอีกมากมายในช่วงคริสต์สหัสวรรษที่ 2 ทั้งสองนิกายนี้มีมุมมองที่ต่างกันหลายประเด็น โดยเฉพาะ การบำเพ็ญทุกรกิริยา, เพศ และ คัมภีร์เล่มใดที่จะยึดเป็นคัมภีร์หลักกลาง
ศาสดา
ศาสนาเชนเชื่อว่ามีศาสดา เรียกว่า "ตีรถังกร" อยู่ด้วยกัน 24 องค์ในจักรวาลปัจจุบัน (อวสานปิณี) องค์แรกคือพระอาทินาถ และองค์สุดท้ายคือองค์ปัจจุบันคือพระมหาวีระ ตีรถังกรคือบุคคลผู้บรรลุเกวลญาณ (สัพพัญญูในศาสนาเชน - Omniscience) และเผยแผ่ธรรมะนั้น ในบรรดา 24 ตีรถังกร องค์ที่ได้รับการเคารพบูชาสูงสุดสี่องค์คือ พระอาทินาถ, พระเนมินาถ, พระปารศวนาถ, พระมหาวีระ
ตีรถังกรองค์ปัจจุบันและองค์สุดท้าย คือ พระมหาวีระ เดิมมีพระนามเดิมว่า "วรรธมาน" แปลว่า ผู้เจริญมีกำเนิดในสกุลกษัตริย์ เกิดในเมืองเมืองเวสาลี พระบิดานามว่า สิทธารถะแห่งกุนทครามะ พระมารดานามว่า ตฤศลา เมื่อเจริญวัยได้รับการศึกษาศิลปศาสตร์หลายอย่างโดยควรแก่ฐานะแห่งวรรณะกษัตริย์ เผอิญวันหนึ่งขณะเล่นอยู่กับสหาย ได้มีช้างตกมันตัวหนึ่งหลุดออกจากโรงวิ่งมาอาละวาด ทำให้ฝูงชนแตกตื่นตกใจ ไม่มีใครจะกล้าเข้าใกล้และจัดการช้างตกมันตัวนี้ให้สงบได้ แต่เจ้าชายวรรธมานได้ตรงเข้าไปหาช้างและจับช้างพากลับไปยังโรงช้างได้ตามเดิม เพราะเหตุที่แสดงความกล้าหาญจับช้างตกมันได้จึงมีนามเกียรติยศว่า "มหาวีระ" แปลว่า ผู้กล้าหาญมาก ซึ่งเป็นชื่อที่เรียกขานกันต่อมาของศาสดาพระองค์นี้
ศาสดามหาวีระมีพี่น้องร่วมพระมารดาเดียวกัน 2 องค์ คือ พระเชษฐภคินี และพระเชษฐภาดา โดยท่านมหาวีระ เป็นพระโอรสองค์สุดท้าย เมื่อมีพระชนมายุได้ 12 พรรษา ทรงได้รับพิธียัชโญปวีตคือพิธีสวมด้ายมงคลแสดงพระองค์เป็นศาสนิกตามคติศาสนาพราหมณ์ หลังจากพระบิดาได้ทรงส่งเจ้าชายไปศึกษาลัทธิของพราหมณาจารย์หลายปี เจ้าชายทรงสนพระทัยในการศึกษาแต่ในพระทัยมีความขัดแย้งกับคำสอนของพราหมณ์ที่ว่า วรรณะพราหมณ์ประเสริฐที่สุดในโลก ส่วนวรรณะอื่นต่ำต้อย แม้วรรณะกษัตริย์ยังต่ำกว่าวรรณะพราหมณ์ แต่แล้วพวกพราหมณ์ได้ประพฤติกาย วาจาและใจ เลวทรามไปตามทิฏฐิของลัทธินั้น ๆ
เมื่อศาสดามหาวีระมีพระชนมายุได้ 19 พรรษา พระบิดาทรงจัดให้อภิเษกสมรสกับเจ้าหญิงยโสธรา ในซึ่งเวลาต่อมาได้พระธิดาองค์หนึ่งนามว่า อโนชา หรือ เจ้าหญิงปริยทรรศนา จนพระชนมายุได้ 28 พรรษา ได้มีความเศร้าโศกเสียพระทัยอย่างมากจากการสิ้นพระชนม์ของพระบิดาและพระมารดา ด้วยวิธีการอดอาหารตามข้อวัตรปฏิบัตรในศาสนาพราหมณ์ ซึ่งศาสนาพราหมณ์ถือว่าเป็นบุญอย่างหนึ่ง
การสูญเสียพระบิดาและพระมารดาได้ทำให้เจ้าชายทรงเศร้าพระทัยมาก ทรงสละพระชายาและพระธิดา เปลี่ยนผ้าคลุมพระกายเป็นแบบนักพรต เสด็จออกจากพระนครและได้ทรงประกาศมหาปฏิญญาในวันนั้นว่า นับตั้งแต่วันนี้เป็นต้นไป 12 ปี ขอไม่พูดกับใครแม้คำเดียว พระมหาวีระได้ทรงบำเพ็ญตนเป็นนักพรตถือการขอเป็นอาชีพ ได้เสด็จเที่ยวไปตามคามนิคมต่าง ๆ โดยมิได้พูดอะไรกับใครเป็นเวลา 12 ปี ได้บรรลุความรู้ขั้นสูงสุดเรียกว่า "เกวลญาณ" ถือเป็นผู้หลุดพ้นกิเลสทั้งปวง เป็นพระอรหันต์และเป็นผู้ชนะโดยสิ้นเชิง
ศาสดามหาวีระได้ทรงใช้เวลาในการสั่งสอนสาวกไปตามนิคมต่าง ๆ เป็นเวลา 30 ปี และได้ทรงเข้าสิทธศิลา (เปรียบได้กับนิพพานของศาสนาพุทธ) หรือมรณภาพ เมื่อมีพระชนมายุได้ 72 พรรษา ในประมาณก่อนปีพุทธศักราชที่ 29 ที่เมืองปาวา หรือสาธารณรัฐมัลละ และเมืองนี้ได้เป็นสถานที่แสวงบุญสำหรับศาสนิกเชนทุกคน
หลักปรัชญา
ศาสนาเชนเป็นศาสนาอเทวนิยม กล่าวคือ มองสภาพความจริงว่ามีส่วนประกอบ 2 สิ่งที่มีสภาวะเที่ยงแท้เป็นนิรันดร คือ 1.ชีวะ ได้แก่ วิญญาณ หรือสิ่งมีชีวิต หรือ อาตมันซึ่งเป็นอัตตา จริงแท้ (ตรงข้ามกับศาสนาพุทธที่เป็นอนัตตา) 2. อชีวะ ได้แก่ อวิญญาณ หรือสิ่งไม่มีชีวิต ได้แก่สสารวัตถุต่าง ๆ
สสารประกอบด้วยองค์ประกอบขั้นพื้นฐาน 5 ประการ คือ 1. การเคลื่อนไหว (ธัมมะ) 2. การหยุดนิ่ง (อธัมมะ) 3. อวกาศ (อากาศ) 4. สสาร และ 5. กาลเวลา โดยทั้งหมดเป็นนิรันดรและปราศจากการเริ่มต้น
สรรพสิ่งทั้งหมดยกเว้นชีวะ (วิญญาน) เป็นสิ่งไม่มีชีวิต เวลาและเอกภาพเป็นสิ่งนิรันดร ไม่มีรูป โลกคงมีอยู่ไม่มีวันจบสิ้น เป็นสภาพนิรันดร ไม่สามารถจะเปลี่ยนแปลงได้ แต่สภาวะเปลี่ยนแปลงคงอยู่ตลอดกาล อวกาศเป็นสิ่งขยายไร้รูป เป็นที่รองรับเนื้อที่ทั้งมวลของเอกภาพ และเอกภาพมีรูปร่างเหมือนคนยืนกางขา เอามือเท้าสะเอว รูปร่างเพรียว เอวแบน ตรงกลางเอกภาพมีที่สถิตแห่งดวงวิญญาณ เป็นบริเวณที่สิ่งมีชีวิตทั้งหลายทุกชนดมีอยู่ เหนือบริเวณตอนกลางของเอกภาพขึ้นไป คือ โลกชั้นบน โลกชั้นนี้มีสองส่วน มีสวรรค์ 16 ชั้น มีเขตของท้องฟ้า 14 เขต ชั้นบนที่สุดของเอกภาพเป็นที่ตั้งของ สิทธศิลา ซึ่งเป็นสถานที่มีลักษณะบริเวณโค้ง เป็นที่สถิตของวิญญาณที่หลุดพ้นออกจากกายที่อยู่บนโลกมนุษย์
คัมภีร์
คัมภีร์ในศาสนาเชนเรียกว่า อาคม (Agama) ซึ่งดั้งเดิมนั้นถ่ายทอดกันมาผ่านทางมุขปาฐะจากรุ่นสู่รุ่น เช่นเดียวกันกับทั้งพระพุทธศาสนาและศาสนาฮินดู ศาสนาเชนเชื่อกันว่าเป็นศาสนาที่เป็นนิรันดร์ คำสอนจากพระอาทินาถ ตีรถังกรองค์แรกนั้น มีมานานหลายล้านล้านปีมาแล้ว เชื่อกันว่าเมื่อครั้งตีรถังกรได้เอ่ยปากสอนธรรมะใน "สมวสรณะ" (samavasarana) คำสอนนั้นจะได้ยินไปทั่วทั้งจักรวาล ทั้งเหล่าทวยเทพและมนุษย์ โอวาทที่ได้กล่าวนั้นเรียกว่า "ศรุตญาณ" (Śhrut Jnāna) และประกอบด้วย "อังคะ" (Anga) ทั้ง 11 และปุรวะ (purva) ทั้ง 14 โอวาทเหล่านั้นจะถูกจดจำและส่งต่อโดย "คณะธร" (Ganadhara) ประกอบด้วย 12 อันกา ซึ่งเทียบด้วยสัญลักษณ์เป็นต้นไม้ที่มีกิ่ง 12 กิ่ง ศาสนาเชนเชื่อว่าเมื่อ อรหะ ได้กล่าวสิ่งใดแล้ว สิ่งนั้นจะกลายเป็น "สูตระ" (sūtra) ซึ่งต่อมาจะกลายเป็นคำสอนในศาสนาเชน การสร้างและส่งต่ออาคมนั้น เป็นหน้าที่ของศาสนิกชน
จุดหมายสูงสุด
จุดหมายสูงสุดของศาสนาเชนคือการบรรลุเกวลญาณ ด้วยการ "นิรชระ" หรือการทำลายกรรม เพราะการกระทำซึ่งเป็นเหตุให้เกิด "พันธะ" การถูกผูกมัด (เปรียบได้กับอุปาทาน การยึดมั่นถือมั่นของศาสนาพุทธ) เป็นการการบำเพ็ญตนให้หลุดพ้นจากกิเลส หลุดพ้นจากสังสาระ การเวียนว่ายตายเกิด ซึ่งอาจเปรียบได้กับโมกษะของศาสนาพราหมณ์หรือนิพพานของศาสนาพุทธ ในศาสนาพราหมณ์ เมื่อวิญญานหลุดพ้นแล้วจะไปรวมอยู่กับพรหม ส่วนศาสนาเชน เมื่อวิญญานหลุดพ้นแล้ว ก็จะไปอยู่ในส่วนหนึ่งของเอกภาพที่เรียกว่า "สิทธศิลา" ซึ่งเป็นดินแดนแห่งความสุขนิรันดร ไม่ต้องกลับมาเกิดอีก
นิกาย
เมื่อพระมหาวีระสิ้นไปแล้วศาสนิกก็แตกแยกกันปฏิบัติหลักธรรม จากหลักธรรมที่เรียบง่ายก็กลายเป็นยุ่งเหยิง พ.ศ. 200 ก็แตกเป็น 2 นิกายคือ
แหล่งที่มา
Attribution:
มารินะ ยามาดะ
มารินะ ยามาดะ ( 山田 麻莉奈<rt>やまだ まりな</rt>, 24 มีนาคม 1995 -) เป็นนักพากย์และไอดอลหญิง ชาวญี่ปุ่น เป็นสมาชิกของวง Kleissis และ กิลดร็อปส์ และอดีตสมาชิก HKT48 เกิดที่เมืองคุรุเมะ จังหวัดฟุกุโอกะ สังกัดครอกโคไดล์
นกลุมพู
นกลุมพู (อังกฤษ: Green imperial pigeon; ) เป็นนกในวงศ์นกพิราบและนกเขา (Columbidae) เป็นนกประจำถิ่นที่มีการกระจายพันธุ์กว้างในเขตร้อนของเอเชียใต้ จากประเทศอินเดียไปทางตะวันออกถึงประเทศอินโดนีเซีย
นกลุมพูเป็นนกในวงศ์นี้ที่มีขนาดใหญ่ ยาว 45 เซนติเมตร มีหัว และลำตัวด้านล่างเทา แข้งและตีนแดง หลัง ปีก และหางเขียวเหลือบเป็นมัน คล้ายนกมูม แต่ไม่มีแถบสีคล้ำพาดกลางหาง ก้นและขนคลุมใต้หางน้ำตาลเข้ม เสียงร้องดัง "ฮอู่-ฮอู่" และ "ฮุค-ฮุค-ฮอู่" ก้องดัง
ถือเป็นสัตว์ป่าคุ้มครองในประเทศไทย
หญ้าใบคม
หญ้าใบคม เป็นพืชหลายฤดู มีไรโซมขนาดสั้น สูง 50 – 100 เซนติเมตร ลำต้นกลม ผอม บางบริเวณมีความแข็งแรง สีเขียวอ่อน ใบคม หนา ยาวประมาณ 2/3 ของกอ ขอบใบเรียบ ปลอกหุ้มสีแดงหรือสีน้ำตาล ดอกช่อแบบซี่ร่ม รัศมีประมาณ 15 เซนติเมตร ช่อดอกย่อยแต่ละอันเป็นแบบ spike ช่อดอกย่อยอันหนึ่งประกอบด้วยดอกย่อยประมาณ 3-5 ดอก มีกาบหุ้มที่คล้ายใบ ขยายพันธุ์ด้วยเหง้าและเมล็ด พบในพื้นที่รกร้าง ริมถนน และในท้องนา
โน อาจู
โน อาจู (노아주; Noh Ah-joo) เกิดวันที่ 6 กรกฎาคม ค.ศ. 1990 เป็นนักร้องชาวเกาหลีใต้ที่ได้รับการเปิดตัวใน ค.ศ. 2008 กับซิงเกิลที่มีชื่อว่า "เฟิร์สคิส" รวมถึงมีผลงานร่วมแสดงในภาพยนตร์ไทยชุด เการักที่เกาหลี
ประวัติ
แม้ว่าซิงเกิลแรกของเขาจะไม่สามารถทำได้ตามคาดหวังไว้ในชาร์ตเพลง แต่เขาก็กลับมาอีกครั้งในซิงเกิล "ปาปารัซซี่" โดยมีการร่วมกับนักร้องหญิงที่ได้รับความนิยมอย่าง ยุนฮา ซึ่งยุนฮายังเป็นผู้เขียนเนื้อร้องให้กับเพลงและได้ปรากฏตัวในมิวสิกวิดีโอ
เขาได้เปิดตัวซิงเกิลในช่วงต้น ค.ศ. 2009 ในผลงาน "เวลธีเซคันด์เจเนอเรชัน" (재벌2세) ซึ่งมีความหมายถึงความหรูหราและเด็กใจแตก เพลงได้ถูกแบนโดยเครือข่ายวิทยุโทรทัศน์เอสบีเอส โดยกล่าวว่าเพลงได้มีการส่งเสริมมากเกินไป กับวิถีชีวิตที่ตามใจตน ซึ่งได้รับการกล่าวถึงโดยประชาชน โดยกล่าวว่าทางเอสบีเอสเองก็รู้สึกผิดในสิ่งเดียวกัน เรียกได้ว่าเป็นเหมือนกับซีรีส์ รักฉบับใหม่หัวใจ 4 ดวง
ภาษากินตัก
ภาษากินตัก (Kintaq) หรือภาษาเกินตา ภาษาบอง มีผู้พูด ตามแนวชายแดนระหว่างรัฐเกอดะฮ์กับรัฐเปรัก แนวชายแดนไทย และบางส่วนในบริเวณทางใต้ของจังหวัดยะลา คาดว่ามีผู้พูดภาษานี้ในประเทศไทยแต่ไม่ทราบจำนวน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัสเลียน สาขาย่อยอัสเลียนเหนือ
โยชัว แกลเซอร์
'''โยชัว แกลเซอร์ ''' (יהושע גלזר, 29 ธันวาคม ค.ศ. 1927 – 29 ธันวาคม ค.ศ. 2018) เป็นนักฟุตบอลประเทศอิสราเอล เคยเข้าร่วมสโมสรฟุตบอลมัคคาบีเทลอาวีฟ และฟุตบอลทีมชาติอิสราเอล
เดเมียน ชาเซลล์
เดเมียน แซร์ ชาเซลล์ (Damien Sayre Chazelle) เกิดวันที่ 19 มกราคม ค.ศ. 1985 เป็นผู้กำกับภาพยนตร์ ผู้อำนวยการสร้างและนักเขียนบทชาวแคนาดา-อเมริกัน เขาเป็นที่รู้จักกันดีที่สุดสำหรับภาพยนตร์ของเขาเรื่อง วิพแลช: ตีให้ลั่น เพราะฝันยังไม่จบ (2014), ลา ลา แลนด์: นครดารา (2016) และ เฟิร์สแมน: มนุษย์คนแรกบนดวงจันทร์ (2018) สำหรับ ลา ลา แลนด์ เขาได้รับรางวัลมากมายรวมถึง รางวัลลูกโลกทองคำ และ รางวัลออสการ์ สาขาผู้กำกับภาพยนตร์ยอดเยี่ยม ทำให้เขาเป็นคนที่อายุน้อยที่สุดที่ชนะรางวัลทั้งสองด้วยอายุแค่ 32 ปี
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ เดเมียน ชาเซลล์ 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล
จำนวนรางวัลที่เข้าชิงและได้รับจากภาพยนตร์ของ เดเมียน ชาเซลล์
คาร์ล ฟรีดริช ฟ็อน ชไตน์เม็ทซ์
คาร์ล ฟรีดริช ฟ็อน ชไตน์เม็ทซ์ (Karl Friedrich von Steinmetz) สมญา ราชสีห์แห่งนาซอด (Lion of Nachod) เป็นจอมพลเยอรมันแห่งราชอาณาจักรปรัสเซีย เขาเกิดที่เมืองไอเซอนัคและเข้าร่วมกับกองทัพปรัสเซียในช่วงสงครามนานาชาติ เมื่อพระเจ้าวิลเฮิล์มที่ 1 เสด็จขึ้นครองราชย์เป็นกษัตริย์แห่งปรัสเซีย ในช่วงสงครามออสเตรีย-ปรัสเซียในยุทธการนาชอดนั้น ชไตน์เม็ทซ์ได้รับชัยชนะเหนือกองทัพออสเตรียจนได้ฉายาว่า สิงโตแห่งนาชอด เนื่องจากเขาสามารถเอาชนะทหารออสเตรียที่มีจำนวน 5000 กว่านายด้วยยุทธวิธีการรบที่ดีเยี่ยมของเขา หลังจากการรบที่นาชอด ทำให้ปรัสเซียมีอิทธิพลเหนือแคว้นโบฮีเมีย ในช่วงสงครามฝรั่งเศส-ปรัสเซีย เขาได้เกิดการทะเลาะกับเจ้าชายฟรีดริช คาร์ล หลังจากสงคราม เขาก็เกษียณออกจากราชการและได้ไปเสียชีวิตที่ไซลีเซีย
อ้างอิง
17961877
นัตสึโกะ ฮาระ
นัตสึโกะ ฮาระ ( 原 奈津子<rt>はら なつこ</rt>, 6 กรกฎาคม 1988 - ) เป็นนักพากย์ นักแสดง ชาวญี่ปุ่น เกิดที่เมืองอันโจ จังหวัดไอจิ สังกัด ครอกโคไดล์
วัดคลองเจริญ
ประวัติ
วัดคลองเจริญ ตั้งเมื่อ พ.ศ 2530 เรียกตามชื่อบ้าน ตั้งอยู่ที่ บ้านคลองเจริญ หมู่ที่ 8 ตำบลหนองหญ้าปล้อง อำเภอบ้านด่านลานหอย จังหวัดสุโขทัย สังกัดคณะสงฆ์มหานิกาย
ลำดับเจ้าอาวาส
1. 2. 3. พระอธิการสุปัน สุเมโธ
ท่าอากาศยานแม่ฮ่องสอน
ท่าอากาศยานแม่ฮ่องสอน ตั้งอยู่ที่ถนนนิเวศพิศาล ตำบลจองคำ อำเภอเมือง จังหวัดแม่ฮ่องสอน เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 29 ธันวาคม พ.ศ. 2542 มีอาคารผู้โดยสารอยู่ 1 หลัง รองรับผู้โดยสารได้ 840,000 คนต่อปี รองรับเครื่องบินแบบ เอทีอาร์ 72 ได้ 4 ลำ ทางวิ่งใช้พื้นผิวแอสฟัลติกคอนกรีต ขนาดกว้าง 30 เมตร ยาว 2,000 เมตร ในปี พ.ศ. 2563 มีสถิติจำนวนผู้โดยสารที่มาใช้บริการ จำนวน 17,768 คน
ประวัติ
กระทั่งเกิดสงครามโลกครั้งที่ 2 จึงหยุดบินไประยะหนึ่ง เมื่อสงครามสงบ กองทัพอากาศไทยได้ปรับปรุงสนามบินอีกครั้ง โดยเปลี่ยนแนวทางวิ่งเป็น ทิศตะวันออก – ทิศตะวันตก พื้นผิวของทางวิ่ง เป็นดินลูกรังบดอัด ยาว 800 เมตร กว้าง 30 เมตร และเปิดให้ทำการบิน ขึ้น – ลง ได้ในเดือนกรกฎาคม 2489 ต่อมากองทัพอากาศได้มอบให้ สำนักงานการบินพลเรือน กรมการขนส่ง กระทรวงคมนาคม (ในขณะนั้น) เข้าปรับปรุงเป็นสนามบินพาณิชย์ และบริษัทเดินอากาศไทยได้นำ เครื่องบินแบบ แอล 5 ทำการบินแบบพาณิชย์ ในวันที่ 1 มีนาคม 2490
อาคารผู้โดยสาร
ท่าอากาศยานแม่ฮ่องสอนมีอาคารผู้โดยสารอยู่ 1 หลัง รองรับผู้โดยสารได้ 2,800 คนต่อวัน (840,000 คนต่อปี) พร้อมลานจอดอากาศยานขนาด 18,300 ตารางเมตร รองรับเครื่องบินแบบ เอทีอาร์ 72 ได้ 4 ลำ และมีลานจอดเฮลิคอปเตอร์ขนาด 506.25 ตารางเมตรอยู่ 3 ลานจอด
ทางวิ่ง (รันเวย์) และทางขับ (แท็กซี่เวย์)
ทางวิ่งใช้พื้นผิวแอสฟัลติกคอนกรีต ขนาดกว้าง 30 เมตร ยาว 2,000 เมตร พร้อมไหล่ทางวิ่งข้างละ 7.5 เมตร พร้อมพื้นที่ปลอดภัยปลายทางวิ่ง (Blastpads) ด้านทิศ 11 ขนาดกว้าง 30 เมตร และความยาว 60 เมตร
ท่าอากาศยานแม่ฮ่องสอนมีทางขับจำนวน 3 เส้น ขนาดความกว้างเส้นละ 20 เมตร และความยาวเส้นละ 67 เมตร
รายชื่อสายการบินที่ให้บริการ
ปัจจุบันไม่มีเที่ยวบินพาณิชย์ให้บริการ แต่มีแผนจะเปิดเที่ยวบินกรุงเทพ - แม่ฮ่องสอน โดยสายการบินบางกอกแอร์เวย์ส ในเดือนสิงหาคม พ.ศ. 2566
การเดินทางสู่ท่าอากาศยาน
ท่าอากาศยานแม่ฮ่องสอนตั้งอยู่ที่ถนนนิเวศพิศาล ตำบลจองคำ อำเภอเมือง จังหวัดแม่ฮ่องสอน มีบริการรถเช่าอยู่ 1 จุด
กีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลชาย
การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 24-28 กรกฎาคม พ.ศ. 2564 ที่ศูนย์ยิมนาสติกอาริอาเกะ ครั้งนี้จัดการแข่งขันกีฬายิมนาสติกในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
รายชื่อประเทศและเขตการปกครองเรียงตามขนาดพื้นที่ทั้งหมด
เพื่อจุดประสงค์ทางสถิติ เขตการปกครองจะถูกบรรจุในรายชื่อรวมกับรัฐอธิปไตยด้วย ตัวเลขที่ปรากฏจะแสดงขนาดพื้นที่ทั้งหมด รวมทั้งพื้นดินและพื้นที่น้ำภายในดินแดนนั้นด้วย (เช่น ทะเลสาบ เขื่อน และแม่น้ำ) ซึ่งบางส่วนอาจนับรวมไปถึงพื้นที่ของน้ำภาคพื้นสมุทร (น่านน้ำชายฝั่ง) แต่ไม่นับรวมน่านน้ำอาณาเขตและเขตเศรษฐกิจจำเพาะ
สถิติดังกล่าวไม่นับรวมเขตการปกครองซึ่งไม่มีพลเมืองอาศัยอยู่ – รวมทั้งการอ้างสิทธิ์ของหลายประเทศเหนือพื้นที่ของทวีปแอนตาร์กติกา (14,400,000 กม.²) – และการรวมกลุ่มประเทศ เช่น สหภาพยุโรป (4,233,262 กม.²) ซึ่งมีอำนาจอธิปไตย แต่ไม่สามารถพิจารณาว่าเป็นรัฐอธิปไตยหรือเขตการปกครองได้ พื้นที่ทั้งหมดของโลกคิดเป็น 148,940,000 กม.² (คิดเป็น 29.1% ของพื้นผิวโลกทั้งหมด)
รายชื่อ
ชื่อประเทศในตัวหนา หมายถึง รัฐอธิปไตย; ชื่อประเทศใน ตัวเอียง หมายถึง เขตการปกครองที่ไม่เป็นอิสระ
แรกรัตติกาล
แรกรัตติกาล (Twilight) เป็นนิยายความรักเกี่ยวกับแวมไพร์ ประพันธ์โดย สเตเฟนี เมเยอร์ แรกเดิมทีพิมพ์เป็นปกแข็ง ในปี 2005 เป็นนิยายเล่มแรกของซีรีส์ Twilight ที่มีเนื้อหาแนะนำ อิซซาเบลลา สวอน หญิงสาวอายุ 17 ปี ที่ย้ายที่อยู่จากฟินิกซ์ แอริโซน่า ไปฟอร์กส วอชิงตัน เธอตกหลุมรักแวมไพร์หนุ่ม เอ็ดเวิร์ด คัลเลน ภาคต่อของนิยายเรื่องนี้คือ  นวจันทรา  (New Moon) , คราสสยุมพร  (Eclipse)  และ รุ่งอรุโณทัย (Breaking Dawn)
เนื้อเรื่อง
อิซซาเบลลา "เบลล่า" สวอนต้องย้ายจากบ้านเดิมอันร้อนระอุในฟีนิกซ์ แอริโซน่า มาสู่ฟอร์คเมืองเล็กๆในรัฐวอชิงตัน เมืองที่มีปริมาณฝนตกมากที่สุดในสหรัฐอเมริกาเพื่ออยู่กับพ่อของเธอ ชาร์ลี สวอน ขณะที่แม่ของเธอ เรเน่ ไดเยอร์ ออกท่องเที่ยวกับสามีใหม่ ฟิล ไดเยอร์ ผู้เล่นเบสบอลลีกรอง เบลล่าเป็นที่ดึงดูดความสนใจอย่างมากที่โรงเรียนใหม่ของเธอ ทำให้เธอมีเพื่อนอย่างรวดเร็ว และมากจนน่าตกใจที่มีผู้ชายหลายคนมาแย่งกันเรียกร้องความสนใจจากผู้หญิงขี้อายอย่างเบลล่า
เมื่อเบลล่าได้นั่งติดกับ เอ็ดเวิร์ด คัลเลน ในชั้นเรียนในวันแรกของเธอที่โรงเรียน เอ็ดเวิร์ดดูเหมือนจะรังเกียจเธอยังเหลือแสน วันรุ่งขึ้นและตลอดสัปดาห์นั้นเอ็ดเวิร์ดก็ได้หายไปจากโรงเรียน และความสัมพันธ์ระหว่างเขาและเธอก็ดีขึ้นเมื่อเขากลับมา เหตุมาจากอุบัตติเหตุ เมื่อรถแวนของเพื่อนร่วมชั้นเสียหลักเพราะความลื่นของถนน และกำลังพุ่งเข้าชนเบลล่า ดูเหมือนว่ามันจะขัดกับหลักฟิสิกส์ทั้งปวง เอ็ดเวิร์ดได้ช่วยชีวิตเธอไว้ด้วยการมาปรากฏตัวอยู่ข้างเธอในพริบตาและหยุดรถแวนด้วยมือเพียงข้างเดียว
เบลล่าพยายามคาดเดาว่าเอ็ดเวิร์ดช่วยเธอได้อย่างไรและสร้างความยุ่งยากใจให้กับเขาทุกครั้งที่พบด้วยคำถามต่างๆนาๆ หลังจากเธอหลอกให้ลูกชายของเพื่อนพ่อ เจคอบ แบล็ค เล่าเรื่องตำนานของเผ่าควิลยูตแห่งลาพุชให้ฟัง เบลล่าจึงรู้ว่าเอ็ดเวิร์ดและครอบครัวเป็นแวมไพร์ซึ่งต่างจากแวมไพร์ทั่วไป ครอบครัวเขาละเว้นการดื่มเลือดมนุษย์แต่ดื่มเลือดของสัตว์แทน เอ็ดเวิร์ดสับสนเป็นอย่างมากเพราะแต่แรกที่เขาหลีกหนีเบลล่านั้น สาเหตุมาจากกลิ่นเลือดของเธอที่เย้ายวนเขาเป็นอย่างมาก ต่อมาทั้งเธอและเขาต่างตกหลุมรักซึ่งกันและกัน
กระแสตอบรับ
เมื่อ แรกรัตติกาล ได้รับการตีพิมพ์ กระแสตอบรับจากนักวิจารณ์นั้นเป็นไปในทางบวก
แรกรัตติกาล ได้รับรางวัลพีชบุ๊ค 2008
ภาพยนตร์
แรกรัตติกาล ถูกนำไปทำเป็นภาพยนตร์โดยซัมมิตเอนเตอร์เทนเมนต์ กำกับโดย แคเธอรีน ฮาร์ดวิก และได้คริสเตน สจ๊วตและโรเบิร์ต แพตตินสันมาแสดงเป็นเบลล่า สวอนและเอ็ดเวิร์ด คัลเลนโดยลำดับ บทภาพยนตร์เขียนโดยเมลิซซา โรเซนเบิร์ก
ถนนรามคำแหง
ถนนรามคำแหง  เป็นถนนสายหนึ่งในกรุงเทพมหานคร ฝั่งตะวันออก มีความยาวรวมทั้งหมดประมาณ 18 กิโลเมตร แบ่งออกเป็น 2 ช่วงคือ
ประวัติ
ถนนรามคำแหงสันนิษฐานว่าสร้างต่อมาจากถนนสุขุมวิท 71 ในช่วงระหว่างปี พ.ศ. 2498–2505 ปรากฏในแผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลหัวหมาก อำเภอบางกะปิ จังหวัดพระนคร พ.ศ. 2506 ในระยะแรกมีชื่อเรียกถนนสายนี้ว่า "ถนนพระโขนง–คลองตัน–บางกะปิ"
ต่อมามีการกำหนดชื่อเป็น "ถนนสุขุมวิท 71" แต่ประชาชนบางส่วนเรียกชื่อถนนสายนี้ตั้งแต่ช่วงสี่แยกคลองตันถึงสะพานข้ามคลองแสนแสบ เขตบางกะปิว่า ถนนคลองตัน–บางกะปิ ทำให้เกิดความเข้าใจสับสน
เมื่อมีการขยายถนนให้กว้างขึ้นพร้อมกับการขยายถนนสายสุขาภิบาล 3 ซึ่งต่อจากถนนสายนี้ไปออกทางเขตมีนบุรี เขตบางกะปิจึงมีดำริที่จะตั้งชื่อถนนสายนี้ใหม่เป็น "ถนนรามคำแหง"
ช่วงจากสี่แยกคลองตันถึงแยกลำสาลี
เป็นถนนขนาด 6 ช่องจราจร มีจุดเริ่มต้นที่แยกคลองตันในพื้นที่เขตสวนหลวง ซึ่งเป็นจุดตัดกับถนนเพชรบุรี ถนนพัฒนาการ และถนนสุขุมวิท 71 (ปรีดี พนมยงค์) ขึ้นไปทางตะวันออกเฉียงเหนือ ผ่านแยกรามคำแหง (จุดตัดกับถนนพระราม 9) ผ่านแยกวัดเทพลีลา และมหาวิทยาลัยรามคำแหง ,การกีฬาแห่งประเทศไทย ไปสิ้นสุดที่แยกลำสาลีในพื้นที่เขตบางกะปิ มีความยาวประมาณ 6 กิโลเมตร มีทางยกระดับช่วงตั้งแต่ซอยรามคำแหง 13 หน้าห้างสรรพสินค้าเดอะมอลล์ จนถึงซอยรามคำแหง 81/4 สถานที่สำคัญบนถนนช่วงนี้ มีมหาวิทยาลัยรามคำแหง มหาวิทยาลัยอัสสัมชัญ ราชมังคลากีฬาสถาน (ศูนย์กีฬาหัวหมาก) วัดพระไกรสีห์ และวัดเทพลีลา
อนึ่ง ถนนรามคำแหงช่วงสี่แยกคลองตันถึงแยกลำสาลี ฝั่งขาเข้าเมือง จะไม่มีซอยรามคำแหง 6
ทางแยกในถนนรามคำแหงช่วงสี่แยกคลองตันถึงแยกลำสาลี มีดังนี้
โดยถือว่าเป็นถนนที่มีการจราจรที่ติดขัดและคับคั่งที่สุดแห่งหนึ่งของกรุงเทพมหานคร
ช่วงจากแยกลำสาลีถึงแยกตัดกับถนนสุวินทวงศ์
ถนนช่วงนี้เดิมชื่อว่าถนนสุขาภิบาล 3 เป็นถนนขนาด 6 ช่องจราจร มีความยาวประมาณ 12 กิโลเมตร เริ่มต้นจากแยกลำสาลีในเขตบางกะปิ ซึ่งเป็นจุดตัดกับถนนศรีนครินทร์ มีทิศทางมุ่งไปทางทิศตะวันออกเฉียงเหนือ ตัดกับถนนพ่วงศิริ ผ่านแยกบ้านม้า (จุดตัดกับถนนศรีบูรพา) เข้าพื้นที่เขตสะพานสูง ตัดกับถนนกาญจนาภิเษก เข้าพื้นที่เขตมีนบุรี โดยถนนจะขยายเป็น 8 ช่องจราจร ผ่านแยกลาดบัวขาว (จุดตัดกับถนนมีนพัฒนา) และแยกรามคำแหง-ร่มเกล้า (จุดตัดกับถนนร่มเกล้า) ไปสิ้นสุดที่แยกรามคำแหง-สุวินทวงศ์ สถานที่สำคัญบนถนนช่วงนี้ มีโรงเรียนเตรียมอุดมศึกษาน้อมเกล้า โรงเรียนนวมินทราชินูทิศ เตรียมอุดมศึกษาน้อมเกล้า วัดศรีบุญเรือง วัดบางเพ็งใต้ โรงเรียนเทพอักษร โรงเรียนนานาชาติร่วมฤดี และการเคหะมีนบุรี
ทางแยกในถนนรามคําแหงช่วงสี่แยกลําสาลีถึงแยกรามคำแหง-สุวินทวงศ์ มีดังนี้ ไป บางกะปิ,แยกการไฟฟ้า
ยุทธเวหาที่บริเตน
ยุทธเวหาที่บริเตน (Battle of Britain) คือการรบทางอากาศที่กองทัพอากาศเยอรมันหรือลุฟท์วัฟเฟอ (Luftwaffe) เปิดการโจมตีทางอากาศเพื่อชิงความได้เปรียบกับกองทัพอากาศสหราชอาณาจักร ก่อนที่จะดำเนินการบุกทางทะเลและการทิ้งทหารพลร่มจากอากาศในปฏิบัติการสิงโตทะเล (Unternehmen Seelöwe) ที่ทางเยอรมันได้วางแผนไว้ก่อนหน้า ต้นเหตุของการรบครั้งนี้มาจากความคิดของอดอล์ฟ ฮิตเลอร์และนายทหารในกองทัพบกเยอรมันที่เชื่อว่าการบุกหมู่เกาะบริเตนข้ามทะเลจะไม่สามารถทำได้โดยง่ายถ้ากองทัพอากาศหลวงไม่ถูกทำลายเสียก่อน เป้าหมายหลักของลุฟวาฟเฟิลในการเปิดศึกทางอากาศคือเพื่อบั่นทอนหรือทำลายกองกำลังทางอากาศของอังกฤษจนอ่อนแอกว่าที่จะยับยั้งการบุกได้ ส่วนเป้าหมายรองก็คือทำลายโรงงานผลิตเครื่องบินและสาธารณูปโภคต่างๆ รวมทั้งทิ้งระเบิดใส่พื้นที่ที่มีความสำคัญทางการเมือง เพื่อข่มขู่ชาวบริเตนให้ยอมแพ้หรือยอมสงบศึกด้วย กระนั้น แม้เยอรมนีจะมีเครื่องบินรบที่ดีกว่าและนักบินที่มีประสบการณ์มากกว่า (สืบเนื่องจากการบุกครองโปแลนด์ก่อนหน้านี้) แต่ความเด็ดขาดของกองทัพอากาศหลวงและจำนวนเครื่องบินที่มากกว่า ทำให้ฝ่ายเยอรมันประสบกับความล้มเหลวในการทำลาย หรือแม้แต่จะบั่นทอนกำลังของกองทัพอากาศหลวงของอังกฤษ (หรือแม้แต่จะทำลายขวัญกำลังใจของชาวบริเตน)และพ่ายแพ้ไปในที่สุดซึ่งความพ่ายแพ้ครั้งนี้ของเยอรมันถือเป็นหนึ่งในความพ่ายแพ่ครั้งสำคัญของเยอรมันที่จะนำไปสู่ชัยชนะเหนือฝ่ายอักษะของฝ่ายสัมพันธมิตรในที่สุดเพราะเวลาต่อมานาซีเยอรมันได้หันเหไปโจมตีสหภาพโซเวียตแทนทำให้อังกฤษสามารถตั้งตัวได้และได้พันธมิตรใหม่เข้าร่วมต่อสู้กับนาซีเยอรมันคือ สหรัฐอเมริกาและสหภาพโซเวียต
ยุทธเวหาบริเตนถือเป็นการรบครั้งแรกที่สู้กันทางอากาศตลอดทั้งศึก รวมถึงเป็นศึกที่มีปฏิบัติการณ์ทิ้งระเบิดที่ยาวนานและสูญเสียมากที่สุดเท่าที่เคยมีมาจนถึงปัจจุบัน และเป็นศึกที่มีการทิ้งระเบิดทางยุทธศาสตร์ (ที่มีจุดประสงค์เพื่อทำลายเศรษฐกิจ หรือการผลิตของศัตรู ไม่ใช่การทำลายข้าศึกโดยตรง) ที่ถูกคิดค้นขึ้นตั้งแต่สงครามโลกครั้งที่หนึ่ง แต่ยังไม่ได้ถูกนำมาใช้จริง
สกุลหวายกุ้งน้ำพราย
สกุลหวายกุ้งน้ำพราย หรือPlectocomiopsis เป็นสกุลของพืชในวงศ์ปาล์มที่แยกต้นตัวผู้และต้นตัวเมีย พบในไทย มาเลเซีย เกาะบอร์เนียวและเกาะสุมาตรา จัดเป็นหวายชนิดปีนป่าย ใกล้เคียงกับหวายในสกุล Myrialepis ชื่อของสกุลนี้มาจากภาษากรีก หมายถึงคล้ายกับ Plectocomia" ซึ่งเป็นอีกสกุลหนึ่งที่มีความคล้ายคลึงกัน
แหล่งข้อมูลอื่น
<br\>
วิภาดา จตุยศพร
วิภาดา จตุยศพร (ชื่อเล่น: เปียก; เกิดเมื่อวันที่ 8 ตุลาคม พ.ศ. 2500) เป็น นักพากย์ การ์ตูนที่มีชื่อเสียงใน ประเทศไทย ทำงานเป็นนักพากย์การ์ตูนมากว่า 10 ปี เป็นนางเอกประจำทีมพากย์ Video Square (สมัยก่อน) ในปัจจุบันพากย์เสียงให้แก่บริษัทการ์ตูนใน ประเทศไทย หลายบริษัท เช่น ช่อง 9 อ.ส.ม.ท. (โมเดิร์นไนน์ทีวี ในปัจจุบัน), ไทก้า, เดกซ์ เป็นต้น บทที่ทำให้วิภาดาเป็นที่รู้จักมากที่สุดคือ พากย์เสียง สึคิโนะ อุซางิ ในเรื่อง เซเลอร์มูน คริสตัล
ประวัติ
วิภาดา จบการศึกษาชั้นมัธยมศึกษาจากโรงเรียนสตรีวิทยา ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย สาขาวิชาศิลปะการละคร เป็นอักษรศาสตรบัณฑิต รุ่นที่ 43 (อบ.43) ช่วงอายุ 21-22 ได้ทำงานเป็นดีเจอยู่ที่แปซิฟิกคอร์เปอเรชั่น ทำหน้าที่ดีเจจัดรายการวิทยุ หลังจากนั้นก็ถูกเรียกตัวมาทำงานที่ช่อง 9 องค์การสื่อสารมวลชนแห่งประเทศไทย ในฐานะเจ้าหน้าที่ส่งเสริมรายการ โดยมีหน้าที่โปรโมทตัวอย่างภาพยนตร์การ์ตูน ตัวอย่างรายการ และเป็นก๊อปปี้ไรท์เตอร์ (คนเขียนบท) ต่อมาได้รับการโปรโมทเป็นหัวหน้าแผนกจัดหาและส่งเสริมรายการ จึงมีส่วนร่วมในการจัดหาภาพยนตร์การ์ตูนจากต่างประเทศมาฉายที่ช่อง 9 ต่อมามีการปรับโครงสร้างงานใน อสมท. โดยทำหน้าที่หัวหน้าส่วนวางแผนและจัดหารายการ จนได้รับการโปรโมทอีกครั้งเป็น ผู้อำนวยการฝ่ายรายการ สังกัดสำนักโทรทัศน์ (โมเดิร์นไนน์ทีวี)  ส่วนตำแหน่งสุดท้าย คือ ผู้ช่วยกรรมการผู้อำนวยการใหญ่ บมจ.อสมท. ทำหน้าที่กำกับดูแลสำนักโทรทัศน์ ซึ่งเป็นช่วงเปลี่ยนแปลงวงการโทรทัศน์จากยุคทีวีอนาลอกสู่ยุคทีวีดิจิตอล จึงกำกับดูแลช่อง MCOT HD และช่อง MCOT FAMILY ควบคู่กับทำงานพากย์การ์ตูนจวบจนถึงปัจจุบัน
ดาวใหม่ ศิษย์โคดม
ดาวใหม่ ศิษย์โคดม เป็นนักมวยสากลชาวไทย หรือนายไพโรจน์ อะวารัมย์ เกิดเมื่อ 14 กุมภาพันธ์ พ.ศ. 2509 ที่ จ.บุรีรัมย์ สถิติการชก 72 ครั้ง ชนะ 61 (น็อค 39) แพ้ 11
สโมสรฟุตบอลลินเชอปิงส์
สโมสรฟุตบอลลินเชอปิงส์ (Linköpings FC) เป็นสโมสรฟุตบอลจากลินเชอปิง ประเทศสวีเดน สโมสรแห่งนี้ได้รับการก่อตั้งขึ้นใน ค.ศ. 2003 เมื่อสโมสรฟุตบอลหญิงเชนตีแดเอฟเอฟได้ตัดสินใจรวมกับสโมสรฮอกกี้น้ำแข็งระดับพรีเมียร์ดิวิชันที่ชื่อสโมสรฮอกกี้ลินเชอปิงส์ ภายใต้ชื่อใหม่ว่าสโมสรฟุตบอลลินเชอปิงส์ โดยมีเป้าหมายของสโมสรคือการสร้างทีมฟุตบอลหญิงในลินเชอปิงและผลักดันให้กลายเป็นหนึ่งในสี่ทีมระดับแถวหน้า ที่ซึ่งต่อมาได้รับการจัดให้เป็นทีมฟุตบอลหญิงชั้นนำของโลก
โรงเรียนวิทยาศาสตร์จุฬาภรณราชวิทยาลัย เพชรบุรี
โรงเรียนวิทยาศาสตร์จุฬาภรณราชวิทยาลัย เพชรบุรี (Princess Chulabhorn Science High School Phetchaburi) ตั้งอยู่ที่ตำบลเขาใหญ่ อำเภอชะอำ จังหวัดเพชรบุรี เดิมชื่อโรงเรียนจุฬาภรณราชวิทยาลัย เพชรบุรี (โรงเรียนวิทยาศาสตร์ภูมิภาค) (Princess Chulabhorn's College Phetchaburi) เป็นโรงเรียนสหศึกษา รับนักเรียนประเภทประจำ สังกัดกรมสามัญศึกษา กระทรวงศึกษาธิการ (ในขณะนั้น) ปัจจุบันสังกัดสำนักงานคณะกรรมการการศึกษาขั้นพื้นฐาน พัฒนาการสอนด้านวิทยาศาสตร์ เทคโนโลยีและสิ่งแวดล้อม โดยเป็นหนึ่งในโรงเรียนที่จัดตั้งขึ้นเพื่อเฉลิมพระเกียรติ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เนื่องในวโรกาสที่พระองค์มีพระชนมายุครบ 3 รอบวันที่ 4 กรกฎาคม พ.ศ. 2536 (36 พรรษา)
สโมสรฟุตบอลลินเชอปิงส์
ประวัติ
ในปี ค.ศ. 2004 สโมสรฟุตบอลลินเชอปิงส์จบการแข่งขันปีแรกของทีมในระดับพรีเมียร์ดิวิชันหญิง (ดามาลสเวนสแกน) โดยได้อยู่ในอันดับหก จากนั้น ในสองฤดูกาลต่อมา สโมสรแห่งนี้สามารถบรรลุเป้าหมายด้วยการทีมระดับท็อปโฟร์ในลีกโดยได้อันดับสี่ในปี ค.ศ. 2005 และอันดับสามในใน ค.ศ. 2006 ทีมนี้ยังชนะการแข่งขันสเวนสกาคุปเปน ("ถ้วยสวีเดน") เป็นครั้งแรกในปี ค.ศ. 2006 โดยเป็นฝ่ายชนะทีมอือเมียว อีโคว์ 3 ต่อ 2 ประตูในรอบสุดท้าย จากนั้นใน ค.ศ. 2007 ทีมลินเชอปิงส์ได้อยู่อันดับหกเมื่อจบการแข่งขัน ที่ซึ่งเป็นความล้มเหลวสำหรับสโมสร และใน ค.ศ. 2008 ทีมนี้ได้เป็นทีมนำในการแข่งขันอีกครั้งโดยเป็นฝ่ายตามหลังทีมยักษ์ใหญ่อย่างอือเมียว อีโคว์ ซึ่งได้รับการปลอบใจเมื่อทีมนี้ได้ชนะการแข่งสเวนสกาคุปเปนในฤดูกาลเดียวกัน จากการเป็นฝ่ายชนะทีมอือเมียวที่ 1 ประตูต่อ 0 ในรอบชิงชนะเลิศ
โรงเรียนวิทยาศาสตร์จุฬาภรณราชวิทยาลัย เพชรบุรี
นามโรงเรียน
นามโรงเรียนวิทยาศาสตร์จุฬาภรณราชวิทยาลัย เพชรบุรี ในแรกจัดตั้งนั้นมีนามว่าโรงเรียนเฉลิมพระเกียรติสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี จังหวัดเพชรบุรี ต่อมาได้รับพระกรุณาโปรดเกล้าโปรดกระหม่อมพระราชทานนามโรงเรียนเป็นภาษาไทยใหม่จากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ว่า โรงเรียนจุฬาภรณราชวิทยาลัย เพชรบุรี และเป็นภาษาอังกฤษว่า Princess Chulabhorn's College Phetchaburi ซึ่งนับเป็นพระกรุณาธิคุณอันล้นพ้นหาประมาณมิได้ต่อโรงเรียนวิทยาศาสตร์จุฬาภรณราชวิทยาลัย เพชรบุรีและบรรดาเหล่าโรงเรียนในกลุ่มโรงเรียนจุฬาภรณราชวิทยาลัย
สโมสรฟุตบอลลินเชอปิงส์
ประวัติ
ตั้งแต่ปี ค.ศ. 2004 ถึง 2007 สโมสรฟุตบอลลินเชอปิงส์ได้เพิ่มผลประกอบการประจำปี จาก 2,4 ล้านโครนาสวีเดนไปเป็น 5,0 ล้านโครนาสวีเดน ในขณะเดียวกัน การเข้าร่วมงานกับทีมได้ลดลงจาก 1,609 คนในฤดูกาล 2004 ไปเป็น 997 ในฤดูกาล 2006 ในปี ค.ศ. 2007 ฟรีดา เออร์สไบก์ ได้ออกจากทีมหลังจากทำหน้าที่เป็นเวลาสองปี ต่อมา เยสสิกา ลันด์สตอร์ม ได้เซ็นสัญญาร่วมกับทีมหลังจากได้รับการเปิดตัวสำหรับทีมชาติ ในเดือนกุมภาพันธ์ ได้มีการเซ็นสัญญากับนักฟุตบอลหญิงชาวบราซิล ทั้งคริสเตียนี และดานีเอลลา
โรงเรียนวิทยาศาสตร์จุฬาภรณราชวิทยาลัย เพชรบุรี
นามโรงเรียน
ต่อมาเมื่อ 18 กุมภาพันธ์ 2552 ได้รับยกฐานะเป็นโรงเรียนวิทยาศาสตร์ภูมิภาค จึงได้ใช้นามว่า โรงเรียนจุฬาภรณราชวิทยาลัย เพชรบุรี โรงเรียนวิทยาศาสตร์ภูมิภาค และในวันที่ 3 กรกฎาคม 2561 ได้รับพระอนุญาตเปลี่ยนนามโรงเรียนเป็น  และเป็นภาษาอังกฤษว่า Princess Chulabhorn Science High School Phetchaburi
สโมสรฟุตบอลลินเชอปิงส์
ประวัติ
ในวันที่ 25 มกราคม ค.ศ. 2014 ทีมนี้ซึ่งมีนักกีฬาฟุตบอลหญิงทีมชาติสวีเดนร่วมอยู่ด้วย ได้มีโอกาสเข้าแข่งขันนัดพิเศษกับฟุตบอลหญิงทีมชาติไทย (ในนามแอร์ฟอร์ซ 11)  ที่สนามกีฬากองทัพอากาศ (ธูปะเตมีย์) โดยในการแข่งขันครั้งดังกล่าว ทีมชาติไทยเป็นฝ่ายแพ้ที่ 0 ประตูต่อ 3  จากนั้นในวันที่ 26 มกราคม สโมสรฟุตบอลแอร์ฟอร์ซ เอวิเอ ยังได้มีการจัดกิจกรรมคลินิกสอนฟุตบอลระดับเยาวชนโดยสโมสรฟุตบอลลินเชอปิงส์ด้วยเช่นกัน
อุทยานแห่งชาติแควน้อย
อุทยานแห่งชาติแควน้อย ตั้งอยู่ในท้องที่อำเภอวัดโบสถ์ อำเภอชาติตระการ อำเภอนครไทย และอำเภอวังทอง จังหวัดพิษณุโลก ครอบคลุมพื้นที่วนอุทยานแก่งเจ็ดแคว และวนอุทยานภูแดงร้อน มีพื้นที่ประมาณ 139,915.33 ไร่ หรือ (223.86 ตารางกิโลเมตร)
อุทยานแห่งชาติแควน้อยมีลักษณะภูมิประเทศโดยทั่วไปเป็นทิวเขายาวสลับซับซ้อน มีสภาพป่าที่อุดมสมบูรณ์ ประกอบด้วยป่าเบญจพรรณ ป่าเต็งรัง ป่าดิบเขา และป่าดิบแล้ง
ทรัพยากรป่าไม้
สภาพป่าโดยทั่วไปประกอบด้วย ป่าเบญจพรรณ ป่าเต็งรัง ป่าดิบเขา ป่าดิบแล้ง หนาแน่นด้วยพรรณไม้ที่สำคัญและมีค่าทางเศรษฐกิจนานาชนิด เช่น สัก มะค่าโมง แดง ประดู่ ตะเคียน ยาง ฯลฯ
ทรัพยากรสัตว์ป่า
เป็นแหล่งที่อยู่อาศัยของสัตว์ป่าชนิดต่าง ๆ เช่น เก้ง หมูป่า ลิง ค่าง อีเห็น เม่น กระต่าย นกมากมายหลายชนิด งูชนิดต่าง ๆ ตะกวด โดยเฉพาะสัตว์น้ำจำพวกปลามีมากมายหลายชนิด
ไวลด์ไลฟ์พาร์ก 2
ไวล์ดไลฟ์ ปาร์ค 2,หรือสวนสัตว์ป่า,เป็นเกมส์บริหารการสร้างสวนสัตว์พัฒนาโดย Deep Silver ออกวางจำหน่ายในปี ค.ศ. 2006 ในประเทศอังกฤษ กับ ประเทศเยอรมนี และ ตุลาคม พ.ศ. 2549 ในประเทศสหรัฐอเมริกา มีภาคเสริม 2 อันได้แก่ Crazy Zoo และ Marine World.
โรงพยาบาลธรรมศาสตร์เฉลิมพระเกียรติ
โรงพยาบาลธรรมศาสตร์เฉลิมพระเกียรติ เป็นโรงพยาบาลในสังกัดสำนักงานอธิการบดี มหาวิทยาลัยธรรมศาสตร์ ตั้งอยู่ภายในมหาวิทยาลัยธรรมศาสตร์ ศูนย์รังสิต มีภารกิจในการให้บริการทางด้านการแพทย์และสาธารณสุขแก่ประชาชนโดยทั่วไป และเป็นแหล่งฝึกปฏิบัติทางคลินิกของสายวิทยาศาสตร์สุขภาพเช่น คณะแพทยศาสตร์ คณะทันตแพทยศาสตร์ คณะสหเวชศาสตร์ คณะเภสัชศาสตร์ คณะพยาบาลศาสตร์ คณะสาธารณสุขศาสตร์ วิทยาลัยโลกคดีศึกษา และวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ และสายอื่นๆที่ไม่ใช่วิทยาศาสตร์สุขภาพเช่น คณะสังคมสงเคราะห์ และ คณะวิศวกรรมศาสตร์ มหาวิทยาลัยธรรมศาสตร์เป็นต้น
ประวัติ
พ.ศ. 2529 มหาวิทยาลัยธรรมศาสตร์ ได้ดำเนินตามแผนโดยการสร้างโรงพยาบาลขึ้น โดยศาสตราจารย์ คุณหญิงนงเยาว์ ชัยเสรี ดำรงตำแหน่งอธิการบดี มีคำสั่ง ที่ 747/2529 ลงวันที่ 25 สิงหาคม พ.ศ. 2529 แต่งตั้งคณะกรรมการจัดหาทุนสร้างโรงพยาบาลธรรมศาสตร์เฉลิมพระเกียรติ มีศาสตราจารย์สุธี นาทวรทัน เป็นประธานกรรมการ และ นายประมวล สภาวสุ รัฐมนตรีว่าการกระทรวงการคลัง ในขณะนั้น เป็นประธานกิตติมศักดิ์ ระดมทุนจากศิษย์เก่าทั้งในประเทศและต่างประเทศ โดย ณ ขณะนั้นมีผู้สนับสนันหลัก คือ ทายาทหม่อมราชวงศ์สุวพรรณ สนิทวงศ์ ธนาคารทหารไทย จำกัด (มหาชน) ศิษย์เก่ามหาวิทยาลัยธรรมศาสตร์ ประชาคมธรรมศาสตร์ ตลอดจนประชาชนทั่วไป
โดยพระบาทสมเด็จพระเจ้าอยู่หัวโปรดเกล้าฯ พระราชทานนามว่า "โรงพยาบาลธรรมศาสตร์เฉลิมพระเกียรติ" และเสด็จพระราชดำเนินทรงประกอบพิธีวางศิลาฤกษ์ เมื่อวันที่ 3 พฤศจิกายน พ.ศ. 2529
พระบาทสมเด็จพระเจ้าอยู่หัวทรงพระกรุณาโปรดเกล้าฯ ให้สมเด็จพระเทพรัตนราชสุดาฯ สยามบรมราชกุมารี เสด็จแทนพระองค์ทรงประกอบพิธีเปิดโรงพยาบาลธรรมศาสตร์เฉลิมพระเกียรติอย่างเป็นทางการ ในวันที่ 29 มีนาคม พ.ศ. 2531 โดยในระยะแรกมีเพียง 2 อาคารที่เปิดให้บริการรักษาพยาบาลแก่ประชาชนทั่วไป คือ อาคารหม่อมราชวงศ์สุวพรรณ สนิทวงศ์ เปิดให้บริการรักษาพยาบาลผู้ป่วยฉุกเฉิน ผู้ป่วยนอก และสำนักงานต่าง ๆ และ อาคารธนาคารทหารไทย เปิดให้บริการรักษาพยาบาล
พ.ศ. 2533 ได้มีพระราชกฤษฎีกาจัดตั้งคณะแพทยศาสตร์ ในวันที่ 19 มีนาคม พ.ศ. 2533 โรงพยาบาลธรรมศาสตร์เฉลิมพระเกียรติจึงได้รับการรวมเข้ามาเป็นส่วนราชการหนึ่ง ซึ่งมีฐานะเทียบเท่าภาควิชา ของคณะแพทยศาสตร์ เช่นเดียวกับสถานวิทยาศาสตร์พรีคลินิก และสถานวิทยาศาสตร์คลินิก
พ.ศ. 2543 สภามหาวิทยาลัยธรรมศาสตร์ มีคำสั่งให้การบริหารโรงพยาบาลธรรมศาสตร์เฉลิมพระเกียรติ เป็นอิสระโดยสังกัดสำนักงานอธิการบดีมหาวิทยาลัยธรรมศาสตร์ แยกออกจากคณะแพทยศาสตร์
ปัจจุบันนอกจากให้บริการวิชาการทางด้านการแพทย์และสาธารณสุขแก่ประชาชนโดยทั่วไปโรงพยาบาลธรรมศาสตร์เฉลิมพระเกียรติยังเป็นสถานที่ศึกษาดูงาน/ฝึกอบรม ดังนี้ เป็นแหล่งฝึกปฏิบัติงานทางคลินิกสำหรับ คณะแพทยศาสตร์ มหาวิทยาลัยธรรมศาสตร์ วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ คณะทันตแพทยศาสตร์ มหาวิทยาลัยธรรมศาสตร์ คณะพยาบาลศาสตร์ มหาวิทยาลัยธรรมศาสตร์ คณะเภสัชศาสตร์ มหาวิทยาลัยธรรมศาสตร์ และ คณะสหเวชศาสตร์ มหาวิทยาลัยธรรมศาสตร์
อาคารและสิ่งก่อสร้าง
โรงพยาบาลธรรมศาสตร์เฉลิมพระเกียรติ มีพื้นที่รวมกลุ่มสุขศาสตร์ ทั้งสิ้น 135 ไร่ โดย ภายในมีอาคารดังนี้
นิรันดร์ ฮานส์สัน
รอล์ฟ นิรันดร์ มีมาก ฮานส์สัน (Rolf Niran Meemak Hansson) นักฟุตบอลอาชีพชาวไทยเชื้อสายสวีเดน ปัจจุบันเล่นในตำแหน่งกองหลังให้แก่บุรีรัมย์ ยูไนเต็ด ในไทยลีก
สโมสรอาชีพ
วันที่ 2 ตุลาคม พ.ศ. 2564 นิรันดร์ลงเล่นนัดแรกให้แก่บุรีรัมย์ ยูไนเต็ดในเกมนัดที่ห้าของไทยลีก ฤดูกาล 2564–65 ช่วยให้ทีมบุกไปเอาชนะพีที ประจวบที่สามอ่าวสเตเดียม 2–0
แหล่งข้อมูลอื่น
1996
ปียัซซาซันมาร์โก
จัตุรัสเกิดขึ้นพร้อมกับการสร้างโบสถ์นักบุญเทโอดอร์ คาดว่าโบสถ์น่าสร้างราวปีค.ศ. 819 ต่อมามีการสร้างโบสถ์ซันมาร์โกหลังแรกขึ้นในปีค.ศ. 836 และมีการสร้างหอระฆังขึ้นในปีค.ศ. 890 อย่างไรก็ตาม โบสถ์ซันมาร์โกหลังแรกนี้ถูกทำลายในเพลิงไหม้จากเหตุขบถในปีค.ศ. 976 และถูกบูรณะใหม่จนแล้วเสร็จจนมีสภาพเกือบดังเดิมในปีค.ศ. 1063 ในนี้จัตุรัสยังเป็นเพียงลานที่มีหญ้าปกคลุม
ความเปลี่ยนแปลงครั้งใหญ่ต่อจัตุรัสแห่งนี้เกิดขึ้นในสมัยที่เซบัสตีอาโน ซีอานี (Sebastiano Ziani) ดำรงตำแหน่งดอเจแห่งเวนิส (ค.ศ. 1172–78) เวนิสเจริญรุ่งเรืองขึ้นอย่างรวดเร็วและตัวดอเจก็ร่ำรวยมาก ทำให้จัตุรัสเป็นแบบที่เราเห็นในปัจจุบัน
คาโอริ ซาโดฮาระ
เกิดที่ เมืองอุโอซุ จังหวัดโทยามะ โตที่จังหวัดคานางาวะ จบการศึกษาจากสถาบันอะมิวส์เมนต์มีเดีย สาขานักพากย์
ปี 2017 ได้แต่งงานกับโยชิฮิซะ คาวาฮาระซึ่งเป็นนักพากย์เช่นกันและเคยพากย์ร่วมกันในอนิเมะเรื่องสามัญขยันรั่ว
คมคาย แครี่บอย
คมคาย แครี่บอย สถิติการชก 3 ครั้ง ชนะ 2 แพ้ 1
สนามฟุตบอลคาชิมะ
สนามฟุตบอลคาชิมะ (カシマサッカースタジアム (kashima sakkā sutajiamu)) เป็นสนามกีฬาฟุตบอลของจังหวัดอิบารากิ ประเทศญี่ปุ่น ตั้งอยู่ที่นครคาชิมะ เป็นสนามเหย้าของสโมสรคาชิมะแอนต์เลอส์ ในการแข่งขันฟุตบอลโลก 2002 ที่ประเทศญี่ปุ่นและเกาหลีใต้ร่วมกันเป็นเจ้าภาพ ก็ได้ใช้สนามแห่งนี้ร่วมกับสนามอื่น ๆ ด้วย
ฟุตบอลโลก 2002
การแข่งขันฟุตบอลโลก 2002 รอบสุดท้ายที่ใช้สนามคาชิมะ
ไทยฮอนด้า แมนูแฟคเจอริ่ง
บริษัท ไทยฮอนด้า แมนูแฟคเจอริ่ง จำกัด (Thai Honda Manufacturing Co., Ltd.) หรือชื่อเดิม บริษัท เอ.พี.ฮอนด้า จำกัด (A.P. Honda Co., Ltd.) เป็นบริษัทที่อยู่ในเครือฮอนด้าในประเทศไทย โดยประกอบธุรกิจเกี่ยวกับรถจักรยานยนต์ฮอนด้า มีสำนักงานใหญ่และโรงงานผลิตอยู่ในนิคมอุตสาหกรรมลาดกระบัง และสำนักงานฝ่ายขายและการตลาดอยู่ที่ถนนทางรถไฟสายเก่าปากน้ำ จังหวัดสมุทรปราการ โดยบริษัทฯทำหน้าที่เป็นทั้งผู้ผลิต และผู้จัดจำหน่าย
ประวัติ
ธุรกิจรถจักรยานยนต์ฮอนด้าในประเทศไทย เริ่มต้นขึ้นตั้งแต่ปี พ.ศ. 2507 โดยการนำเข้าของ บริษัท เอเชี่ยน ฮอนด้า มอเตอร์ จำกัด ซึ่งเป็นตัวแทนของสำนักงานใหญ่จาก บริษัท ฮอนด้า มอเตอร์ จำกัด ประเทศญี่ปุ่น ต่อมาฮอนด้าได้ตัดสินใจก่อสร้างโรงงานประกอบรถจักรยานยนต์ฮอนด้าขึ้นในประเทศไทย ควบคู่ไปกับการก่อตั้ง บริษัท ไทยฮอนด้า แมนูแฟคเจอริ่ง จำกัด ในปี พ.ศ. 2508
ในช่วงแรกของการประกอบกิจการรถจักรยานยนต์ในประเทศไทย ฮอนด้าต้องประสบปัญหาไม่น้อยในการจัดจำหน่าย เนื่องจากการแข่งขันกันเองระหว่างผู้จัดจำหน่าย 3 ราย ซึ่งต่างก็มีหุ้นส่วนในบริษัท ไทยฮอนด้า แมนูแฟคเจอริ่ง จำกัด ซึ่งได้สิทธิในการจำหน่ายรถที่ผลิตจากโรงงานแห่งนี้เหมือนกัน จนกระทั่งในปี พ.ศ. 2529 ได้มีนโยบายจากฮอนด้า มอเตอร์ ประเทศญี่ปุ่น ให้ยุบรวมฝ่ายขายรวมกับ บริษัท พี.ไทยแลนด์ แมชินเนอรี่ จำกัด ซึ่งเป็นหนึ่งในผู้จัดจำหน่ายรถจักรยานยนต์ฮอนด้ารายใหญ่ในขณะนั้น เพื่อจัดช่องทางการจำหน่ายใหม่ จึงก่อให้เกิด บริษัท เอ.พี.ฮอนด้า จำกัด ขึ้นมา เพื่อเป็นผู้จัดจำหน่ายรถจักรยานยนต์ฮอนด้าแต่เพียงผู้เดียวในประเทศไทย ตลอดระยะเวลา 35 ปี
ในเดือนเมษายน พ.ศ. 2555 เอ.พี.ฮอนด้า ได้เริ่มต้นธุรกิจบิ๊กไบค์ในประเทศไทย โดยการเปิดศูนย์ ฮอนด้าบิ๊กวิง (Honda BigWing) เพื่อจัดจำหน่ายรถฮอนด้าบิ๊กไบค์ที่นำเข้ามาจากญี่ปุ่น ก่อนที่ฮอนด้าจะขึ้นไลน์ผลิตรถบิ๊กไบค์ขนาดกลางในเมืองไทย ในเวลาต่อมา และได้นำมาจำหน่ายที่ศูนย์นี้ด้วยเช่นกัน
ในเดือนเมษายน พ.ศ. 2561 เอ.พี.ฮอนด้า ได้เปิดตัว คับเฮ้าส์ (Cub House) เพื่อจัดจำหน่ายรถกลุ่มพิเศษที่ฮอนด้าเรียกว่า รถมูลค่าเพิ่ม แยกออกจากการจำหน่ายรถทั่วไป และรถบิ๊กไบค์ เนื่องจากมีกลุ่มฐานลูกค้าที่แตกต่างกัน
ในวันที่ 1 เมษายน พ.ศ. 2564 เอ.พี.ฮอนด้า ได้ควบรวมกิจการกับ บริษัท ไทยฮอนด้า แมนูแฟคเจอริ่ง จำกัด ทำให้บริษัทไทยฮอนด้าฯ กลายเป็นเป็นผู้ผลิต และผู้จัดจำหน่ายจักรยานยนต์ฮอนด้า แด่เพียงผู้เดียวในประเทศไทย
รูปแบบการดำเนินธุรกิจ
ไทยฮอนด้า แมนูแฟคเจอริ่ง ผลิตและจัดจำหน่ายรถจักรยานยนต์ฮอนด้าในประเทศไทย และได้มีการนำเข้ารถจักรยานยนต์ฮอนด้าบางรุ่น จากประเทศญี่ปุ่น โดยในส่วนของรถจักรยานยนต์ทั่วไป จะถูกจัดจำหน่ายผ่านศูนย์ฮอนด้าวิงเซ็นเตอร์ (Honda Wing Center) ในขณะที่รถกลุ่มพิเศษจำหน่ายผ่านร้านคับเฮ้าส์ (CUB House) ในขณะที่รถบิ๊กไบค์ จะถูกจัดจำหน่ายผ่านศูนย์ฮอนด้าบิ๊กวิง (Honda BigWing) ซึ่งปัจจุบันมีสาขาอยู่ทั่วประเทศ
ประเภทของรถจักรยานยนต์ฮอนด้า ที่ผลิตในประเทศไทยในปัจจุบัน
ประเทศไทยถือเป็นฐานผลิตรถจักรยานยนต์ฮอนด้ารายใหญ่ของโลก เพื่อจำหน่ายทั้งในประเทศ และส่งออกไปจำหน่ายในต่างประเทศ
โยชิฮิซะ คาวาฮาระ
โยชิฮิซะ คาวาฮาระ ( 川原 慶久<rt>かわはら よしひさ</rt>, 22 มิถุนายน 1976 -) เป็นนักพากย์และผู้บรรยายเรื่องชาวญี่ปุ่น เกิดที่โตเกียว สังกัดอครอสเอนเทอร์เทนเมนต์ ส่วนสูง 170 ซม. ภรรยาคือคาโอริ ซาโดฮาระ เป็นนักพากย์เช่นกัน
ไทยลีก 3 ฤดูกาล 2561 – ตอนบน
ไทยลีก 3 ฤดูกาล 2561 โซนตอนบน (2018 Thai League 3 Upper Region) หรือไทยลีก 3 ออมสินลีก โปร ตามชื่อของผู้สนับสนุนคือธนาคารออมสิน เป็นการแข่งขันไทยลีก 3 ฤดูกาลที่สองนับแต่ก่อตั้งลีกเมื่อ พ.ศ. 2560 โดยมีทั้งหมด 14 ทีมเข้าร่วมแข่งขันในลีกฤดูกาลนี้ หลังจากอำนาจ ยูไนเต็ดและพะเยาได้ถอนทีมก่อนฤดูกาลจะเริ่มต้น
สโมสรที่ขอถอนตัว
สโมสรเหล่านี้ถูกสมาคมฟุตบอลฯ ลงโทษงดจ่ายเงินสนับสนุน ห้ามเข้าร่วมการแข่งขันเป็นเวลา 2 ปี (ฤดูกาล 2561 - 2562) และถูกปรับลดชั้นลงไปแข่งขันในไทยลีก 4 ในฤดูกาล 2563
วอลเลย์บอลหญิงชิงแชมป์สโมสรโลก 2022
วอลเลย์บอลหญิงชิงแชมป์สโมสรโลก 2022 (2022 FIVB Volleyball Women's Club World Championship) เป็นการแข่งขันชิงแชมป์สโมสรโลก ครั้งที่ 15 จัดขึ้นที่เมืองอันตัลยา ประเทศตุรกี ตั้งแต่วันที่ 14-18 ธันวาคม ซึ่งมี 6 ทีมที่เข้าร่วมการแข่งขัน
รอบแรก
6 ทีมแบ่งออกเป็น 2 กลุ่ม กลุ่มละ 3 ทีมในการแข่งขัน 2 ทีมอันดับแรกของแต่ละกลุ่มจะผ่านเข้าสู่รอบรองชนะเลิศ.
รอบสุดท้าย
ทีมอันดับ 1 ของกลุ่ม A จะแข่งขันรอบรองชนะเลิศกับทีมอันดับ 2 ของกลุ่ม B และทีมอันดับ 1 ของกลุ่ม B จะแข่งขันรอบรองชนะเลิศกับทีมอันดับ 2
การตัดสินลำดับจากผลการแข่งขัน
แมตช์ที่แข่งขัน 3-0 หรือ 3-1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3-2 ทีมที่ชนะจะได้ 2 คะแนน ทีมที่แพ้ได้ 1 คะแนน
ซานะดะ ยูคิมุระ (ตัวละครการ์ตูน)
ซานะดะ ซาเอมอนโนะสุเกะ ยูคิมุระ ตัวละครการ์ตูนจาก ซามูไรดีปเปอร์เคียว ซึ่งชื่อนำมาจากแม่ทัพ ซานะดะ ยูคิมุระ ที่มีตัวตนจริงในประวัติศาสตร์ญี่ปุ่น บทบาทในการ์ตูนเรื่องซามูไรดีปเปอร์เคียวนั้นคือ ภายหลังจากที่แพ้สงครามที่ทุ่งเซะกิงะฮะระแล้ว ก็ได้หลบหนีไปยังภูเขาคุโดะ และวางแผนลอบสังหารโทะกุงะวะ อิเอะยะซุ เสมอ แต่ไม่เคยได้ลงมือ ยูคิมุระเดินทางไปกับพวกเคียวเพื่อที่จะปราบตระกูลมิบุและโอดะ โนะบุนะงะ ซึ่งจะเป็นการเพิ่มโอกาสในการครองแผ่นดินมากขึ้น
ยูคิมุระ มีผู้ติดตามที่ได้รับการขนานนามว่า สิบผู้กล้าซานะดะ ซึ่งล้วนแต่จงรักภักดีต่อเขาอย่างถวายหัวทั้งสิ้น ส่วนวิชาดาบของยูคิมุระนั้นไม่ปรากฏชื่อ นอกจากวิชาดาบแล้วเขายังได้ร่ำเรียนวิชาเนตรทิพย์มาจากอันริอีกด้วย
เซ็นรัน คางุระ ชิโนบิ เวอร์ซัส
เซ็นรัน คางุระ ชิโนบิ เวอร์ซัส (Senran Kagura Shinovi Versus; 閃乱カグラ SHINOVI VERSUS -少女達の証明-) เป็นวิดีโอเกมที่สามในซีรีส์เซ็นรัน คางุระ และเป็นภาคต่อของเซ็นรัน คางุระ เบิรสต์ เกมดังกล่าวเกี่ยวกับกลุ่มนินจาหญิงสามกลุ่มจากโรงเรียนนินจาต่อสู้กัน เกมนี้วางจำหน่ายในญี่ปุ่นสำหรับเพลย์สเตชัน วิตา เมื่อวันที่ 28 กุมภาพันธ์ ค.ศ. 2013 ในทวีปอเมริกาเหนือเมื่อวันที่ 14 ตุลาคม ค.ศ. 2014 และในทวีปยุโรปเมื่อวันที่ 15 ตุลาคม ค.ศ. 2014 ส่วนเวอร์ชันสำหรับไมโครซอฟท์ วินโดวส์ วางจำหน่ายเมื่อวันที่ 1 มิถุนายน ค.ศ. 2016
โครงเรื่อง
ภาคชิโนบิ เวอร์ซัส เดินตามเรื่องราวในเซ็นรัน คางุระ เบิรสต์ โดยการกลับไปสู่ความขัดแย้งระหว่างนินจาของโรงเรียนรัฐบาลฮันโซ กับโรงเรียนสตรีเฮบิโจที่เป็นคู่แข่งกัน ในขณะที่ยังมุ่งเสนอกลุ่มที่สามซึ่งคือโรงเรียนสตรีเกสเซน ในเรื่องของเกม โรงเรียนนินจาแต่ละแห่งจะเข้าร่วมการแข่งที่เรียกว่าชิโนบิแบตเทิลรอยัลกับอีกโรงเรียนหนึ่ง โดยในระหว่างการแข่ง ทีมของโรงเรียนหนึ่งบุกเข้าไปในอีกโรงเรียนหนึ่ง ผู้โจมตีจะต้องเอาชนะศัตรูทั้งหมดของพวกเธอ และหากพวกเธอทำเช่นนั้น พวกเธอจะได้รับสิทธิ์ในการเผาโรงเรียนที่ถูกโจมตีให้วอด ในโหมดอาร์เคด เกมจะเปิดเผยให้ผู้เล่นทราบถึงเรื่องราวของตัวละครนินจาที่พวกเขาเล่น ซึ่งภาคต่อนี้ทำให้ผู้เล่นได้สัมผัสกับเรื่องราวของเกมผ่านมุมมองที่แตกต่างกันสี่แบบ
รูปแบบการเล่น
โหมดผู้เล่นเดี่ยวของเกมนี้มีรายชื่อตัวละคร 20 ตัว จากเกมภาคแรกเริ่ม 10 ตัว และตัวละครใหม่ 10 ตัว โดยตัวละครที่สามารถเล่นได้ใหม่มาจากโรงเรียนสตรีเกสเซน และโรงเรียนสตรีเฮบิโจของเรื่องนี้ เกมดังกล่าวมีอาวุธต่าง ๆ ให้ตัวละครของผู้เล่นใช้ รวมทั้งแพนเค้กยักษ์ รวมถึงการโจมตีมีทั้งเวอร์ชันเบาและหนัก ส่วนการดำเนินเนื้อเรื่องให้เสร็จในแต่ละโรงเรียนของเกมทำให้ผู้เล่นสามารถเข้าถึงทีมสีแดงของโฮมุระ อันเป็นกลุ่มของตัวละครที่สามารถเล่นได้ซึ่งประกอบด้วยทีมของตัวละครโฮมุระจากเซ็นรัน คางุระ เบิรสต์
เกมดังกล่าวยังมีโหมดผู้เล่นหลายคนออนไลน์ซึ่งผู้เล่นสี่คนสามารถเล่นปะทะกันเองได้ และโหมดออนไลน์แบบสองต่อสองซึ่งผู้เล่นสองทีมสามารถเล่นปะทะกันเองได้ ส่วนโหมดผู้เล่นหลายคนที่แข่งกันจะมอบหมายให้ผู้เล่นเก็บกางเกงในสตรีขณะที่พวกเธอตกลงมาจากฟากฟ้า
การพัฒนาและการตลาด
เกมดังกล่าวได้รับการพัฒนาในมุมมอง 3 มิติ และเพิ่มรายชื่อนินจาที่สามารถเล่นได้เป็น 22 ตัว เสียงพากย์ต้นฉบับภาษาญี่ปุ่นใช้สำหรับเวอร์ชันที่แปลเป็นภาษาท้องถิ่น พร้อมด้วยคำบรรยายภาษาอังกฤษ ฉบับทางวัตถุสำหรับฉบับตะวันตกชื่อ "เล็ตส์เก็ตฟิซิคัล" มาพร้อมกับหนังสือ 144 หน้า ซึ่งมีคู่มืองานศิลปะและกลยุทธ์ และแผ่นดิสก์ที่มีเพลงประกอบ 39 เพลง ในกล่องสำหรับนักสะสม ทำให้เป็นเกมแรกในซีรีส์ที่จะวางจำหน่ายที่ร้านค้าปลีกในทวีปอเมริกาเหนือ
การตอบรับ
เกมดังกล่าวขายได้ 94,324 ชุดในสัปดาห์แรกที่วางจำหน่ายในประเทศญี่ปุ่น และเพิ่มเป็นจำนวน 120,000 ชุด ซึ่งรวมถึงการขายแบบดิจิทัล เกมนี้ยังได้รับการจัดอันดับให้เป็นเกมวิตาระบบดิจิทัลที่มีการซื้อมากที่สุดเป็นอันดับสาม และและเกมดิจิทัลที่มียอดซื้อสูงสุดอันดับที่ห้าโดยรวมในเพลย์สเตชัน เน็ตเวิร์ก ของประเทศญี่ปุ่นเมื่อ ค.ศ. 2013
วินเซนต์ บริตทานี แห่งเว็บไซต์เดสทรักทอยด์ ได้เขียนว่าเกมนี้ "ดูดีและให้ความรู้สึกที่ยอดเยี่ยม" รวมทั้งมี "การสับและเฉือนที่ดีจำนวนมาก" ขณะที่เว็บไซต์ฮาร์ดคอร์เกมเมอร์เตือนว่า เนื่องจากความเซ็กซี เกมจึง "ไม่เหมาะสำหรับทุกคน" และถึงแม้จะพบว่ากล้องมีปัญหา แต่ก็ชื่นชมเสน่ห์ของเกม
อำเภอไทรโยค
ไทรโยค เป็นอำเภอในจังหวัดกาญจนบุรี อยู่ห่างจากศูนย์กลางจังหวัดประมาณ 50 กิโลเมตร ลักษณะทั่วไปเป็นพื้นทีป่าไม้และภูเขา มีแหล่งท่องเที่ยวที่มีชื่อเสียงคือ น้ำตกไทรโยค, ถ้ำละว้า, ถ้ำดาวดึงส์ และอุทยานประวัติศาสตร์เมืองสิงห์ เป็นต้น
ที่ตั้งและอาณาเขต
อำเภอไทรโยค ตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
ประวัติ
ในสมัยรัชกาลที่ 5 พระองค์ได้เสด็จประพาสน้ำตกไทรโยคน้อย ในวันที่ 23 มีนาคม 2431     ซึ่งสมัยนั้นยังไม่มีชื่อ พระองค์ได้ทอดพระเนตรและเห็นต้นไทรที่ขึ้นอยู่ริมธารน้ำจึงตั้งชื่อ "น้ำตกไทรโยคน้อย" และเมื่อได้มีการจัดตั้งอำเภอขึ้นจึงตั้งชื่ออำเภอตามชื่อน้ำตกไทรโยค
การปกครองส่วนภูมิภาค
อำเภอไทรโยคแบ่งเขตการปกครองย่อยออกเป็น 7 ตำบล 58 หมู่บ้าน ได้แก่
การปกครองส่วนท้องถิ่น
ท้องที่อำเภอประกอบด้วยองค์กรปกครองส่วนท้องถิ่น 9 แห่ง ได้แก่
สถานศึกษา
อำเภอไทรโยค จังหวัดกาญจนบุรี มีการจัดการศึกษาทั้งในและนอกระบบโรงเรียน มีหน่วยงานของรัฐและเอกชน รับผิดชอบประกอบด้วย ระดับก่อนประถมศึกษา มัธยมศึกษา และระดับอุดมศึกษา ประกอบด้วยสถานศึกษา ดังนี้
ข้อมูลด้านชายแดน
อำเภอไทรโยค จังหวัดกาญจนบุรี มีพื้นที่ติดต่อกับชายแดนประเทศสหภาพพม่า ระยะทางยาวประมาณ 80 กิโลเมตร โดยมีเทือกเขาตะนาวศรีเป็นแนวเขตแดน ตำบลในอำเภอไทรโยคที่ติดกับชายแดน มี 4 ตำบล คือ ตำบลไทรโยค ตำบลวังกระแจะ ตำบลบ้องตี้ และตำบลศรีมงคล มีช่องทางเข้าออกชายแดนถึง 5 ช่องทาง ได้แก่
เจ้าจอมมารดางิ้ว
เจ้าจอมมารดางิ้ว เป็นหม่อมห้ามในพระเจ้าบรมวงศ์เธอ พระองค์เจ้าลักขณานุคุณ พระราชโอรสในพระบาทสมเด็จพระนั่งเกล้าเจ้าอยู่หัว และเป็นหม่อมมารดาในสมเด็จพระนางเจ้าโสมนัสวัฒนาวดี พระอัครมเหสีในพระบาทสมเด็จพระจอมเกล้าเจ้าอยู่หัว
ประวัติ
เจ้าจอมมารดางิ้ว เป็นธิดาของทองสุข กับทองจันทร์ สุวรรณทัต มีพี่ชายคนโตเข้ารับราชการ เป็นพระยาราชภักดีศรีรัตนสมบัติบวรพิริยพาห (ทองคำ สุวรรณทัต)
ต่อมาได้เข้าเป็นหม่อมห้ามในพระเจ้าบรมวงศ์เธอ พระองค์เจ้าลักขณานุคุณ พระราชโอรสในพระบาทสมเด็จพระนั่งเกล้าเจ้าอยู่หัว และให้สูติกาลพระธิดาคือ หม่อมเจ้าหญิงโสมนัส ในปี พ.ศ. 2377 แต่ไม่ช้านานนักพระองค์เจ้าลักขณานุคุณก็สิ้นพระชนม์ไปเสียในปี พ.ศ. 2378 เมื่อพระบาทสมเด็จพระนั่งเกล้าเจ้าอยู่หัวทราบเช่นนั้นจึงรับหม่อมเจ้าโสมนัสมาบำรุงเลี้ยงในพระบรมมหาราชวัง และสถาปนาเป็น พระเจ้าหลานเธอ พระองค์เจ้าโสมนัสวัฒนาวดี
ลุมาในรัชกาลพระบาทสมเด็จพระจอมเกล้าเจ้าอยู่หัว ทรงรับแต่งตั้งให้พระองค์เจ้าโสมนัสเป็น สมเด็จพระนางเจ้าโสมนัสวัฒนาวดี แล้วได้สถาปนาให้หม่อมงิ้วในพระองค์เจ้าลักขณานุคุณขึ้นเป็น เจ้าจอมมารดางิ้ว ด้วยเป็นมารดาในพระอัครมเหสี และพำนักอยู่กับพระธิดาในพระบรมมหาราชวัง แต่หลังการสวรรคตของสมเด็จพระนางเจ้าโสมนัสวัฒนาวดีในปี พ.ศ. 2395 เจ้าจอมมารดางิ้วได้ขอลาออกจากพระบรมมหาราชวังกลับไปพำนักอยู่กับพระยาราชภักดี (ทองคำ สุวรรณทัต) ผู้เป็นพี่ชาย และกล่าวกันว่าเจ้าจอมมารดางิ้วมีทรัพย์สมบัติมากนักจนต้องใช้เรือเอี้ยมจุ๊นบรรทุก
ใบอนุญาตขับขี่สากล
ใบอนุญาตขับขี่สากล (International Driving Permit (IDP)) เป็นเอกสารที่ยอมรับในหลายประเทศที่อนุญาตให้ผู้ถือขับรถยนต์ได้ ใบอนุญาตขับขี่สากลต้องใช้ร่วมกับใบอนุญาตขับขี่จากประเทศบ้านเกิดเท่านั้น ใบอนุญาตขับขี่สากลมีขนาดใหญ่กว่าหนังสือเดินทางเล็กน้อยและมีคำแปลหลายภาษา มีภาพผู้ถือใบอนุญาต และสถิติที่สำคัญ อย่างไรก็ดี ในประเทศส่วนใหญ่ ผู้มาเยือนชั่วคราวไม่จำเป็นต้องใช้ใบอนุญาตขับขี่สากลเพราะว่าใบอนุญาตขับขี่จากประเทศต้นทางมักจะสามารถใช้ได้ในประเทศปลายทางอยู่แล้ว
ประเทศที่ยอมรับใบอนุญาตขับขี่สากล
ต่อไปนี้เป็นรายชื่อประเทศที่ยอมรับใบอนุญาตขับขี่สากล
<div id="*">* ไม่เป็นประเทศภาคีฯ แต่ยอมรับใบอนุญาตขับขี่สากล
<div id="**">** ต้องแสดงต่อตำรวจท้องที่และชำระค่าลงทะเบียนพิเศษเมื่อเดินทางมาถึง
<div id="***">*** IDP จะต้องเปลี่ยนเป็นใบขับขี่ในประเทศ